钦定古今图书集成/理学汇编/学行典/第223卷 > 田而腴
## 钦定古今图书集成/理学汇编/学行典/第223卷 > 田而腴

按《陕西通志》：“田而腴，字上则，富平庠生。母病，腴侍汤
药，凡母所欲，无不经己手，早晚焚祝以祈身代。父官
御史，既家居，闯贼破潼关，而腴趣父逃。未几，贼逮捕
之，而腴语其弟曰：‘今日之事，吾任之家门，子任之’。遂
挺身受系入长安，贼以大刑威之，三讯无屈词。而腴
在狱，父怜之，慰以书。对曰：‘幸而出，父之心也；不幸而
不出，儿之心也，惟求安于心而已’。”会山东兵起，贼驱
以东行，抵平阳，敛襟正帻，受刃而死。